Dende lo punto d'envista quimico, l'ADN se composa de dos polimers largos d'unidatz simples, ditas especificament desoxirribonucleotidos (fendo a distinción d'os nucleotidos d'ARN u ribonucleotidos), con un tronco feito de zucres y grupos fosfato unitos con enlaces de tipo fosfodiéster. As dos cadenas polimericas s'estienden en sentito contrario, con que diz que son antiparalelas. Cadagún d'os zucres se troba unito con una base nitrochenata d'un d'os quatre tipos que bi'n ha en l'ADN (adenina, timina, citosina y guanina). L'adenina ye complementaria d'a timina y a citosina ye complementaria d'a guanina.